Elle Fanning

**Mary Elle Fanning** (lahir April 9, 1998) ialah seorang pelakon Amerika Syarikat. Beliau merupakan adik kepada pelakon, Dakota Fanning dan dikenali dengan peranannya dalam *[[Phoebe in Wonderland]]*, *[[Somewhere (filem)|Somewhere]]*, *[[We Bought a Zoo]]* dan sebagai Aurora dalam *[[Maleficent (filem)|Maleficent]]*. Pada tahun 2011, Fanning membintangi sebagai Alice Dainard dalam *[[Super 8 (filem)|Super 8]]*. 

## Kehidupan awal
Fanning dilahirkan di Conyers, Georgia pada April 9, 1998, anak perempuan Heather Joy (née Arrington), yang bermain tenis secara profesional dan Steven J. Fanning yang bermain besbol dan sekarang bekerja sebagai penjual barang elektronik di Los Angeles. Fanning merupakan adik kepada Dakota Fanning, juga seorang pelakon. Fanning berketurunan Ireland, Jerman, Inggeris dan Perancis. Fanning dan keluarganya adalah ahli Southern Baptist Convention. Fanning menghadiri Sekolah Campbell Hall School di Hollywood Utara, Los Angeles.

## Karier
### 2001-2008
Fanning mula berlakon sebelum berumur tiga tahun. Beliau memulakan karier lakonannya dalam *[[Taken (minisiri TV)|Taken]]* dan *[[I&nbsp;Am Sam]].* Pada tahun 2002, ketika berumur empat tahun, Fanning mendapat peranan dalam *[[Daddy Day Care]]*. Beliau dipilih untuk watak Ruth dalam *[[The Door in the Floor]]* (2004) bersama-sama Jeff Bridges dan Kim Basinger. Pada tahun 2003, Fanning muncul dalam *[[Because of Winn-Dixie (filem)|Because of Winn-Dixie]]* sebagai Sweetie Pie Thomas. Pada tahun 2004, beliau menyuarakan versi Bahasa Inggeris dalam filem animasi *[[My Neighbor Totoro]]*, sebagai Mei. Pada tahun yang sama, beliau menjalani pengambaran filem *[[I&nbsp;Want Someone to Eat Cheese With]]*. Pada awal tahun 2005, Fanning menjalani pengambaran untuk *[[Charlotte's Web (filem 2006)|Charlotte's Web]]*. Pada pertengahan tahun 2005, beliau melakonkan watak Debbie dalam *[[Babel (filem)|Babel]]*. Pada awal tahun 2006, Fanning menjalani pengambaran filem *[[The Nines]]* dan *[[Déjà Vu (filem 2006)|Déjà Vu]]*. Pada pertengahan tahun 2006, beliau menjalani pengambaran *[[The Lost Room]]*. Juga pada tahun 2006, beliau muncul dalam episod "Need to Know" siri *[[House (siri TV)|House: MD]]*.

Beliau berlakon sebagai Emma Learner dalam *[[Reservation Road]]*. Pada tahun 2007, Fanning mempunyai peranan kecil dalam *[[The Curious Case of Benjamin Button (filem)|The Curious Case of Benjamin Button]]*. Pada pertengahan tahun 2007, Fanning menjalani pengambaran sebagai Phoebe dalam *[[Phoebe in Wonderland]]*. *Phoebe in Wonderland* juga dibintangi Felicity Huffman ditayangkan pada bulan Mac 2009. Bermula bulan Julai sehingga Oktober 2007, Fanning muncul dalam *[[The Nutcracker in&nbsp;3D]]* sebagai Mary. Filem ini menjalani pengambaran di Budapest, Hungary dan ditayangkan pada lewat tahun 2010. 

### 2009-sekarang
Fanning membintangi filem 2010, *[[Somewhere (filem)|Somewhere]]*. Pada lewat tahun 2010, Fanning mula bekerja untuk filem 2011 *[[Twixt (filem)|Twixt]]*. Pada tahun 2011, Fanning membintangi *[[Super 8 (filem)|Super&nbsp;8]]* sebagai Alice Dainard. Pada bulan Disember 2011, Fanning muncul dalam *[[We Bought a Zoo]]*. Pada bulan September 2012, Fanning membintangi sebagai Ginger dalam *[[Ginger & Rosa]]* . Filem ini diarahkan oleh Sally Potter dan ditayangkan pada Oktober 19, 2012. 

Fanning juga membintangi bersama Angelina Jolie dalam filem 2014, *[[Maleficent (filem)|Maleficent]]*, diarahkan oleh Robert Stromberg. Jolie melakonkan watak Maleficent manakala Fanning melakonkan watak Puteri Aurora.

## Filmografi
### Filem

### Televisyen

## Rujukan

## Pautan luar
*